SARL-NUUS SONDAG 18 SEPTEMBER 2011 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'Amateur Radio Today” en volg die skakels soos aangedui. Let asseblief 
op: Vir oudio via Echolink, koppel met ZSOJPL-R. Hierdie en vorige bulletins 
kan van www.sarl.org.za afgelaai word en u kan ook daar inteken om toekom- 
stige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTEL 


Dit is met leedwese dat aangekondig moet word dat die sleutel van Theo Mc- 
dulling, ZS1JM, op die 2de September 2011 in die ouderdom van 77 jaar stil 
geraak het. 


Ons innige simpatie gaan aan die familie en vriende van Theo. 
(POUSE) 
In die nuus vandag; 


SARL RADIOTEGNOLOGIE-IN-AKSIE KOMENDE SATERDAG IN GAUT- 
ENG 


SARL GEE TERUGVOERING AAN OKOSA 


INTERESSANTE BOEK VIR AMATEURS IN WOONSTELLE EN INGE- 
HOKTE GEMEENSKAPPE 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


SARL RADIOTEGNOLOGIE-IN-AKSIE KOMENDE SATERDAG IN GAUT- 
ENG 


Die 2011 Radiotegnologie-in-Aksie-simposium sal eerskomende Saterdag 24 
September in die Nasionale Amateurradiosentrum en in Sentech se ouditorium 
aangebied word. Die program sluit interessante aanbiedings en besprekings in. 
Daar is ook goeie pryse te wen deur slegs die simposium by te woon. Toegang is 
R60 p.p. wat verversings en n vingerete insluit. Toegang is gratis vir studente 
en skoliere wat vooraf bespreek. 


Die SARL se Visepresident, Mark Zank, ZS6YES, sal, met die nasionale erfenis- 
dag in gedagte, praat oor die erfenis van amateurradio en waarheen volgende. Tn 
die paneelbespreking sal dit gaan oor “wat, indien ons n gevorderde amateurra- 
diolisensie in Suid-Afrika het, en hoe moet dit lyk”? Voorsitters van radioklubs 
in Gauteng is uitgenooi om aan die debat deel te neem. 


John Willescroft sal praat oor FPGA s en Hannes Coetzee sal praat oor Program- 
matuurradio in amateurradio. Hannes sal dit prakties benader en sy ontwerp, 
wat die innovasiekompetisie gewen het, demonstreer. 


Volle besonderhede sal hierdie op www.sarl.org.za beskikbaar wees. 


TWEEDE BEEN VAN DIE SARL BHF/UHF-KOMPETISIE HIERDIE 
NAWEEK 


Die tweede been van die SARL se BHF/UHF-kompetisie is nog goed op dreef. 
Daar is nog n aantal ure oor vir kontakte met stasies in skaars ruitverwysings. 


BHF/UHF-kompetisies behoort die toets te wees vir operateurbehendigheid en 
stasie-ontwerp maar die belangrikste mikpunt is om vir die naweek weg te kom 
en dit te geniet. Die volgende belangrike is om aktiwiteit op BHF/UHF- en 
mikrogolfbande aan te moedig en om amateurs aan te moedig om langer afstande 
as gewoonlik te bereik deur draagbaar te werk en/of antennastelsels te verbeter 
en deur geleenthede te skep om nuwe ruitverwysings te werk of te aktiveer. Kyk 
ook uit vir 7P8EME wat in Lesotho aktief is. 


SARL GEE TERUGVOERING AAN OKOSA 


Gedurende die afgelope week het die SARL oor n aantal aangeleenthede terugvo- 
ering aan OKOSA verskaf o.a. die minimum ouderdom vir die Klas B lisensie 
en ontvangers met deurlopende instemming. Die SARL is van mening dat daar 
geen minimum ouderdom moet wees vir persone wat n radioamateur wil word 
nie op voorwaarde dat hulle die toepaslike eksamen en ooreenstemmende prak- 
tiese toets slaag. Die SARL het n voorstel aan OKOSA voorgelê oor hoe die 
regulasie oor ontvangers met deurlopende instemming verander kan word ten 
einde aan die vereistes van radioamateurs te voldoen. Die SARL het ook die 
geleentheid gehad om die frekwensietoekennings aan radioamateurs in die tabel 
van spektrumtoekennings, wat nou vir publikasie in die Staatskoerant gereed is, 
na te gaan. 


INTERESSANTE BOEK VIR AMATEURS IN WOONSTELLE EN INGE- 
HOKTE GEMEENSKAPPE 


Die ARRL het n interessante nuwe boek getiteld “ Small antennas for small 
spaces” gepubliseer. Dit is n waardevolle bron vir amateurs wat in deelhuise, 
deelblokke of huise op klein erwe woon. evul met praktiese raad, lei hierdie 
boek jou na die regte antenna wat ontwerp is om in te pas in die ruimte wat 
jy beskikbaar het. In die boek sal jy idees en projekte vind om jou op die 
lug te kry ongeag waar jy woon! Die boek sluit n versameling van idees van 
welbekende amateurs in aangaande antennas vir beperkte ruimtes, insluitende 
die geinnoveerde, gevoude, skelethulsdipoolantenna, vir 20 en 40 m deur @OST se 
tegniese direkteur Joel Hallas, WIZR. 


Die boek is in Suid-Afrika beskikbaar by die SA Amateurradio-ontwikkelingstrust 
teen R300 plus R380 vir verpakking en posgeld. Vir meer besonderhede aan- 
gaande hierdie en ander boeke, besoek www.amateurradio.org.za/books.htm. 


7P8EME EKSPEDISIE BEFONDSING 


Die SARL se T7P8EME DXpedisie benodig steeds befondsing. Die 
mikpunt is R10 000, maar tot dusvêr is slegs R5 200 geskenk. (Gaan na 
www.amateurradio.org.za/7P8.htm vir besonderhede. Onthou asb. om n e-pos 
aan artoday@sarl.org.za te stuur sodat u bydrae erken kan word. 


BEPLAN U OM DIE RAE OP 21 OKTOBER AF TE LÊ? 


RAFE-studente word herinner dat die sluitingsdatum vir inskrywing vir die 
radioamateureksamen op 21 Oktober die 25ste September is. (Geen laat 
inskrywings sal aanvaar word nie. Die vorms wat voltooi is beskikbaar op 
www.sarl.org.za, of volg die skakel “SARL Today”-nuusitem op die tuisblad. 


SARL SE LEDETAL BYNA BY DIE 1 300 MERK 


Die ledetal van die SARL het verlede Vrydag op 1 272 gestaan en ons vertrou 
dat die 1 300-merk gedurende die komende week verbygesteek gaan word. 


Indien u nognie u lidmaatskap hernu het nie, daar is nog net n paar dae oor 
voordat jou lidmaatskapvoorregte sal eindig. Betaal per tjek, bankdeposito of 
elektroniese oorplasing. Besonderhede is op die rekening wat u ontvang het, of, 
skakel Mariska by 011 675 2393. 


BENODIG U n OSL-ROETE? 


Hier is n adres vir verskeie gratis webtuistes vir (JSL-roetes vir jou en jou 
vriende — http:/ /www.dailydx.com/routes.html. 


K2TOC, Bill Gibbons, rapporteer dat hy n @SO nagespeur het en uiteindelik 
n @OSL verkry vir n @OSO in Augustus 1961 met Nederlands Nieu Guineë, wat 
op 30 April 1968 uit die DXCC-lys uitgevee is. Die operateur was Joop Hesp, 
nou ZS6C. Dit was land No 383 vir K2T@C. 


JD s AAN DIE GANG 


Heather, ZS6GYE, het met 'n JD groep begin. Sy stuur elke maand `n nuusbrief 
met, interessante nuus en gebeure aan JD s uit. Daar is ook `n “Ham YL s 
profile” op Facebook geskep. Al die JD s en XJD s word uitgenooi om deel te 
wees van die groep. Daar is alreeds `n aantal internasionale JD s wat deel is 
van die groep. Kontak Heather, haar e-posadres is ylgroupsa@yahoo.com of vir 
Anette by adres zrédelta@gmail.com en plaas u naam op die e-poslys. Alle JD s 
en XJD s is welkom om enige interessante nuus vir insluiting in die nuusbrief in 
te stuur. Die groep sien daarna uit om met nog JD s kontak te maak. 


VOLG n VOETSLAANGROEP 


n Groep stappers begin op 26 Sept met `n 12-dag staptog in die Drakensberge 
vanaf Mount Aux Sauces tot by Boesmansnek. 


A mateurradio gaan vir kommunikasie gebruik word en dus is is Johan Leslie, 
ZRACAA, n lid van die groep. Die basiskamp word beman deur nog `n amateur 


nl. John Longland, ZSGAA. Daar sal gebruik gemaak word van 40 m en 80 m 
en ook 2 m. 


Vir geruime tyd is daar al toetse met kommunikasieprosedures gedoen en hierdie 
prosedures sal teen Maandag op die webwerf www.crossroadsadventure.co.za, ver- 
skyn. Die prosedures is daarop gemik om baie kompakte kommunikasie tussen 
die groep en basiskamp op geskeduleerde tye te bewerkstellig en amateurs word 
gevra om vir die twee roepseine op die uitkyk te wees en hulp te verleen indien 
daar 'n noodsituasie blyk te wees deur die prosedures te volg wat op die webwerf 
sal verskyn. 


“Ragchews” met die groep sal nie moontlik wees nie as gevolg van beperkte 
batterykrag, maar `n sessie word tydens die halfwegstop beplan. 


KLUBNUUS 


Die Centurion Radioamateurklub gaan weer op Sondagaande om 19:30 vanaf 
vanaand begin met tegniese besprekings op hulle 2 m-herhaler op 145,775 MHz. 


Vanaand sal Pine, ZS6GST, oor n minder bekende aspek van HF-voortplanting 
nl. Magneto-ioniese gate, praat en ook n tong-in-die-kies-storie vertel. 


Almal wat binne bereik van die herhaler is, kom luister asb. saam en rapporteer 
ook in indien moontlik. 


Daar sal nie besprekings wees op die aande wat Integnet plaasvind nie. 
MAGALIES KLUBKOMITEE 


Gedurende die AJV wat op 10 September plaasgevind het, is die nuwe komitee 
vir Magalies Radioamateurklub vir die tydperk 2011 2012 as volg verkies: 


Voorsitter: Thys Maré, ZS6MJM Visevoorsitter: Johann du Plessis, ZSZ6PSS 
Sekretaresse: Anette Jacobs, ZS6D Tesourier: Louis Mitchell, ZS6LWM 'Teg- 
niese adviseur: Sam van Zyl, 4S6JZ Digitaal: Hannes Enslin, ZSGJDE 'Teenspan- 
ning: Marco Nel, ZS6MJ Sosiaal: (Gordon Forbes, ZS6EI Openbare skakel- 
beampte: Chris Smit, ZS6FCS Jeugkoërdineerder: Johann du Plessis, ZSGPSS 
Kompetisiebestuurder @uartus de Witt, ZSGOEE. 


Die uittredende komitee bedank al MRK se lede vir hulle ondersteuning 
gedurende die afgelope jaar en wens die nuwe komitee sterkte toe vir die 
komende jaar se aktiwiteite. 


HEF VOORTPLANTINGSVOORSPELLING 


Hannes Coetzee, ZS6BZP, berig dat sonvlekgroep 1 295-1 296 se grootte sedert 
die 14de September verdubbel het en die hoeveelheid sonvlekke het viervoudig 
toegeneem. Verder word daar gereeld C-klas fakkels geproduseer. `n Nuwe 
sonvlek is ook besig om op die Suid-oostelike gedeelte van die son te vorm en 
die sonaktiwiteit kan gedurende die week verder toeneem. Vir diegene wat hulle 
eie frekwensievoorspellings doen, is die verwagte effektiewe sonvlektelling vir die 
week ongeveer 92, 'n nuwe hoogtepunt vir hierdie siklus. 


20 tot 15 m kan goeie DX-resultate oplewer en daar gaan ook opwindende 10 
m-openinge wees as gevolg van die verhoogde sonaktiwiteit. 


Besoek gerus www.spaceweather.co.za vir meer inligting. 
DAGBOEK VAN GEBEURE 


Maak nog n geldelike bydrae aan die 7P8BEME DXpedisie wat tot 26 September 
plaasvind. 18 September - Laaste dag vir insending van logstate vir die JVT se 
jeugsnelkompetisie. Daar het nog min state ingekom, stuur dus u logstaat so 
spoedig moontlik. 18 September Vanaand, om 19:30 Centurionklub se tegniese 
praatjie op 145,775 MHz. in Pretoria. 23 September Neem jou handdraagstel 
vandag saam werktoe. 24 September RTA in Gauteng. 25 September Laaste 
dag vir inskrywing vir die RAE in Oktober. 25 September Integnet om 19:30. 
26 Sept/7 Okt ZRAOAA en ZS6GAA op die lug met die Drakensberg-stapgroep. 
15/16 Oktober “Jamboree on the air”. Tot 31 Oktober ZL-stasies met ZM- 
voorvoegsels en ZL4RUGBY en ZLGRWC op die lug. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 750 kHz. Daar is ook 'n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 
ON THE WEB'. `n Heruitsending vind Maandagaande om 18:30 SAT op 3 230 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur George, ZS6ONE. 


Dankie dat u geluister het, 73. 
/EX 


Ten einde u inskrywing op hierdie subskripsielys te verander of dit daarvan te 
verwyder, gaan na www.sarl.org.za/members/admin/maildat.asp. 


